VIGAN CITY - Inbulgar ni Mayor Marlon Ines, nga adda mapaspasamak a modus operandi iti panaglakkuan iti bawang iti ili da idiay Sinait, Ilocos Sur a maaw- awagan iti 'Garlic Capital of The North'.
Inpaganetget ti nasao a mayor, modus operandi dagiti aglaklako iti bawang manipud iti nadumaduma a lugar nga i- display dagiti tagilako da kabayatan a gumatgatang da iti nalaka a presyo manipud kadagiti mannalon iti ili da.
Daytoy ti gapuna nga uray malako da man ken saan dagiti lako da ngem nakagatang da met kadagiti bawang a nalaklaka ti presyo na a nga ilako da iti nangatngato a presyo.
Kabayatannam immapela met dagiti garlic growers iti Ilocos Sur a tulungan da koma isuda a mangprotektar iti produkto da.
Kinuna ni Reginald Yadao, presidente ti garlic growers association, adu dagiti nanggundaway kadagiti garlic farmers idinto a dagiti garlic breeders iti mangimanmando iti presyo ti merkado agsipud ta no kayat da nga ingato wenno ibaba ti presyo ket maaramid da.
Innayon pay ni Yadao, masayangan dagiti mannalon ti bawang agsipud ta idi naglako da ket nalaka ngem ita ket nakaro ti kinangina ti presyo ti kada kilo ti bawang.
ilo_Latn ilo_Latn ilo_Latn ilo_Latn ilo_Latn ilo_Latn